No näide, jaa. Iga kord kui Plikapõnn vanavanaema tuppa läheb, on vanavanaema kohe alert! alert! seisundis. Eelkõige muretseb ta oma riiuli pärast, kus ta muuhulgas prille hoiab ja kuhu voodi peale roninud laps ilusasti ligi saab. Plikapõnn astub tuppa sisse, vaatab vanavanaemale otsa ja ronib otsejoones voodisse, siis vaatab uuesti vanavanaemale otsa, naeratab kelmikalt ja suundub riiuli poole. Ja siis muidugi hakkab kohe  üks hirmus keelamine ja kärkimine pihta. Samas kui vanavanaema kodus pole ja Plikapõnn tema tuppa läheb, siis ei lähe ta mitte kunagi riiuli kallale. Voodi peale ronib küll, hüppab natuke ja tuleb ära. Sest minul ei tule isegi pähe mõelda sellele, et äkki ta läheb riiulist näiteks prille otsima.